CELEX: 62012CA0583
Language: et
Date: 2014-04-09 00:00:00
Title: Kohtuasi C-583/12: Euroopa Kohtu (teine koda) 9. aprilli 2014 . aasta otsus (Riigikohtu eelotsusetaotlus – Eesti) – Sintax Trading OÜ versus Maksu- ja Tolliamet (Eelotsusetaotlus — Määrus (EÜ) nr 1383/2003 — Võltsitud ja piraatkaupade turuleviimist takistavad meetmed — Artikli 13 lõige 1 — Tolli pädevus teha kindlaks intellektuaalomandi õiguse rikkumist)

10.6.2014   
            
            
               ET
            
            
               Euroopa Liidu Teataja
            
            
               C 175/9
            
         Euroopa Kohtu (teine koda) 9. aprilli 2014. aasta otsus (Riigikohtu eelotsusetaotlus – Eesti) – Sintax Trading OÜ versus Maksu- ja Tolliamet
   (Kohtuasi C-583/12) (1)
   
   ((Eelotsusetaotlus - Määrus (EÜ) nr 1383/2003 - Võltsitud ja piraatkaupade turuleviimist takistavad meetmed - Artikli 13 lõige 1 - Tolli pädevus teha kindlaks intellektuaalomandi õiguse rikkumist))
   2014/C 175/10
   Kohtumenetluse keel: eesti
   
      Eelotsusetaotluse esitanud kohus
   
   Riigikohus
   
      Põhikohtuasja pooled
   
   
      Hageja: Sintax Trading OÜ
   
      Kostja: Maksu- ja Tolliamet
   
      Ese
   
   Eelotsusetaotlus – Riigikohus – Nõukogu 22. juuli 2003. aasta määruse (EÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta (ELT L 196, lk 7; ELT eriväljaanne 02/13, lk 469) artikli 13 lõike 1 ja artikli 17 ning põhjenduste 1, 2 ja 3 tõlgendamine – Võltsitud ja piraatkaupade turuleviimise tõkestamise meetmed – Intellektuaalomandi õiguse rikkumise kindlaks tegemise menetlus – Tolli pädevus intellektuaalomandi õiguse rikkumise kindlakstegemisel – Tolli õigus viia omal algatusel läbi menetlus intellektuaalomandi õiguse rikkumise kindlaks tegemiseks, ilma, et õigusevaldaja oleks seda menetlust algatanud
   
      Resolutsioon
   
   Nõukogu 22. juuli 2003. aasta määruse (EÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta artikli 13 lõiget 1 tuleb tõlgendada nii, et sellega ei ole vastuolus, kui toll intellektuaalomandi õiguse valdaja tegevusetuse korral ise algatab ja viib läbi selles sättes ette nähtud menetluse, tingimusel et selle asutuse tehtud otsuste peale saab edasi kaevata korras, millega tagatakse isikutele liidu õigusest ja eriti sellest määrusest tulenevate õiguste kaitse.
   
      (1)  ELT C 55, 23.2.2013.